केनाँक कटतै पूसऽ रऽ जाड़ा बिना घूरी केॅ?
 केनाँक कटतै बरफ रंङ जाड़ा एतना दूरी केॅ?
 नैं छै खटिया,
नैं छै ओढ़ना।
 थर-थर काँपै,
बोढ़नी, बोढ़ना।
 वै पर पछिया मारै सैयाँ हूरी-हूरी केॅ।
 केनाँक कटतै पूसऽ रऽ जाड़ा बिना घूरी केॅ?
 दीनी के कुछ लारऽ छै,
सूतै, बैठै के पारऽ छै।
 भूटकीं छाती चाटै छै,
झूठे भूख मिटाबै छै।
 केनाँक कटतै पूसऽ रऽ जाड़ा बिना घूरी केॅ?
 अधिक समझहियौ।
 जागली रहभौं,
देरी नैं करिहियौ।
 केनाँक कटतै पूसऽ रऽ जाड़ा बिना घूरी केॅ? 